Megan Rapinoe u Sue Bird jitgħarrsu Iż-żewġ darbiet rebbieħa tat-Tazza tad-Dinja tan-nisa Megan Rapinoe u l-istilla tal-basketball Amerikan Sue Bird ħabbru li ħadu l- engagement . Bird ta' 40 sena żvelat din l-aħbar billi ppubblikat ritratt fuq il-mezzi soċjali ta' Rapinoe li għandha 35 sena għarkupptejha b'ċurkett fuq idha x-xellugija. Iż-żewġ sportivi ilhom f'relazzjoni ma' xulxin għal aktar minn tliet snin. Rapinoe rebħet żewġ edizzjonijiet tat-Tazza tad-Dinja fl-2015 u fl-2019 u l-Ballun tad-Deheb tan-nisa ukoll fl-2019, waqt li Bird rebħet erba' midalji tad-deheb f'erba' edizzjonijiet diversi tal-Olimpjadi. Riċentement, Bird rebħet ukoll ir-raba' titlu tagħha WNBA ma' Seattle Storm wara li kienet tilfet l-istaġun 2019 kollu minħabba injury f'irkoppitha. Rapinoe kienet fiċ-ċentru tal-aħbarijiet madwar id-dinja għall-opinjonijiet b'saħħithom tagħha riaward pagamenti indaqs bejn irġiel u nisa, xi ħaġa li xprunat lit-team nazzjonali tan-nisa tal-Istati Uniti biex jiftaħ kawża fil-Qorti kontra l-Federazzjoni Amerikana tal-football. Intant, il-kandidat għall-presidenza tal-Istati Uniti, Joe Biden kien fost dawk li ferħu lil din il-koppja billi fuq Twitter kiteb: "L-imħabba tirbaħ dejjem."